Odense Adresse-Contoirs Efterretninger, 1847-10-07
Blandinger. J Anledning af den ulykkelige Begivenhed ved Maneuvren paa Kjøbenhavns Nørrefælled, i Løverdags, bringer Fædrelandet i Erindring, at noget Lignende for endeel Aar siden kunde være passeret under en Maneuvre ved Aarhuus, dersom ikke vedkommende Officeer der havde baaret sig anderledes ad. Ved et Angreb, der udførtes af 5 Kavalleriregimenter i Linie, saae Chefen for den yderste Eskadron paa den ene Fløi, at, dersom han holdt Linien, saa maatte hans Eskadron ride en Snees Mennesker over. Han betænkte sig ikke, men kommanderede Holdt, og stræbte først, da de forskrækkede Tilskuere lykkelig vare komne af Veien, at indhente sit Korps. Afdøde General Friboe, der kommanderede Maneuvren, havde imidlertid bemærket den skete Standsning og rimeligviis ogsaa Anledningen til den; men enten han overhovedet ikke agtede Menneskeliv synderlig, eller han ansaae en stræng Udførelse af de militaire Pligter for langt vigtigere end Hensyn hertil, saakaldte han Eskadronschefen frem for Fronten og overøste ham med en Strøm af ingenlunde høflige Bebreidelser. Uden at svare et Ord, red Eskadronschefen fra Generalen hen til Kong Frederik den Sjette, som holdt i Nærheden, og sagde: "Deres Majestæt, dersom jeg havde fulgt Linien, havde det kostet en Snees Mennesker Liv eller Lemmer; har jeg altsaa handlet ret eller uret ved at gjøre Holdt?" Kongen svarede strax og med Eftertryk: "De har handlet fuldkomment rigtigt. Vi tvivle ikke paa, at Hs. Maj. Kong Christian den Ottende vilde i lignende Tilfælde have givet det samme Svar. De gode Slesvigholstenere have i flere Punkter, følt sig skuffede i deres Forventninger om den nu tilendebragte Landmandsfest i Kiel, som de gjerne vilde have tillagt en udelukkende politisk Charakteer. Deraf kom navnlig Fane=Kampen og alle øvrige mod Forstanderskabet rettede Demonstrationer, samt den nuværende Misstemning over, at disse ikke have havt videre Følger. Men hvad der paa det Smerteligste berørte de Tilstedeværende af det egentlige Folk var at Herrerne af den Slesvigholsteenske Adel viste et strængt tilbageholdende Væsen. Efter de af flere af disse Herrer, i Stænderforsamlingerne holdte skjønne Taler og Ridderskabets bekjendte Bestræbelser for Folkevellet, troede hine borgerlige og bondelige Deeltagere i Festen nemlig, at Adelen i fri Sammenkomst med Mænd af de øvrige Stænder vilde aflægge sine aristokratiske Former og i Gjerningen lægge for Dagen: "at den virkelig havde beseiret sine nedarvede Fordomme; og Man haabede tillidsfuldt, at de store Grundbesiddere vilde nytte denne Leilighed til i Forening med Medlemmerne af de andre Klasser at afhandle og drøfte mange fædrelandske Anliggender og tvivlsomme Spørgsmaal, som ikke just laae i Forsamlingens nærmeste Formaal. Men i alt dette saae Man sig skuffet: Fødselsaristokraterne gebærdede sig som ægte Privilegie-Riddere og, som ellers Herrer i Landet, saaledes her som Festens Herrer. De viste sig i det Høieste mod ikke Jevnbyrdige som naadige og nedladende, men intet mindre end som lige staaende, og de adelige Damer vilde saagar i Reunionen indføre deres Saloners Former og kun dandse med dem, der bleve præsenterede. Alt dette forekom især de tilstedeværende Bønder spansk og de undlode ikke at fremkomme med Besværing og Spot derover, men det bekymrede kun lidet Dhrr. Bonder". - Om nu vort Folk ved et saadant med de af vort Fødselsaristokratie saa hyppigt foregivne liberale Tendentser saa lidet harmonerende Forhold er bleven fuldkommen opklaret ang. de Troe fra 1460s sande Hensigter maae vi lade være usagt. Jmidlertid maae vi dog antage at de, som af Dhrr. Riddere have erfaret en saa tilsidesættende Behandling, ikke fremdeles ville føle sig synderlig opfordrede til at være virksomme for aristokratiske Konstitutionsbestræbelser, og dette er en stor Gevinst for vort Fædrelands Sag. Den store Mængde er hidtil hos os isærdeleshed ved Hjælp af de mere dannede af Middel klassen bleven bearbeidet for Fødselsaristokratiets Tendentser, og naar denne Virksomhed af Sognefogder, Skolelærere o. s. v. ophører, vil Man vanskelig kunne tilveiebringe flere Demonstrationer, som vi have oplevet dem af Folket mod Stat og Folk. (Beob. am S.)